CELEX: 52021DP0233
Language: ro
Date: 2021-05-18 00:00:00
Title: Decizia Parlamentului European de a nu formula obiecții la Regulamentul delegat al Comisiei din 25 martie 2021 de completare a Directivei 2013/36/UE a Parlamentului European și a Consiliului în ceea ce privește standardele tehnice de reglementare care stabilesc criteriile de definire a responsabilității de conducere, a funcțiilor de control, a unităților operaționale importante și a unui impact semnificativ asupra profilului de risc al unei unități operaționale, precum și criteriile de identificare a membrilor personalului sau a categoriilor de personal ale căror activități profesionale au asupra profilului de risc al instituției un impact la fel de semnificativ ca cel al membrilor personalului sau al categoriilor de personal menționate la articolul 92 alineatul (3) din directiva respectivă (C(2021)01906 – 2021/2618(DEA))

12.1.2022   
            
            
               RO
            
            
               Jurnalul Oficial al Uniunii Europene
            
            
               C 15/251
            
         
      P9_TA(2021)0233
      Decizia de a nu formula obiecții la un act delegat: completarea Directivei 2013/36/UE în ceea ce privește identificarea personalului ale cărui activități profesionale au un impact material asupra profilului de risc al instituțiilor
      Decizia Parlamentului European de a nu formula obiecții la Regulamentul delegat al Comisiei din 25 martie 2021 de completare a Directivei 2013/36/UE a Parlamentului European și a Consiliului în ceea ce privește standardele tehnice de reglementare care stabilesc criteriile de definire a responsabilității de conducere, a funcțiilor de control, a unităților operaționale importante și a unui impact semnificativ asupra profilului de risc al unei unități operaționale, precum și criteriile de identificare a membrilor personalului sau a categoriilor de personal ale căror activități profesionale au asupra profilului de risc al instituției un impact la fel de semnificativ ca cel al membrilor personalului sau al categoriilor de personal menționate la articolul 92 alineatul (3) din directiva respectivă (C(2021)01906 – 2021/2618(DEA))
      (2022/C 15/39)
      
         Parlamentul European,
      
      
                  —
               
               
                  având în vedere Regulamentul delegat al Comisiei (C(2021)01906),
               
            
                  —
               
               
                  având în vedere scrisoarea Comisiei din 26 martie 2021 prin care aceasta îi solicită să declare că nu va formula obiecții la regulamentul delegat,
               
            
                  —
               
               
                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 10 mai 2021,
               
            
                  —
               
               
                  având în vedere articolul 290 din Tratatul privind funcționarea Uniunii Europene,
               
            
                  —
               
               
                  având în vedere Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (1) (CRD), în special articolul 94 alineatul (2) și articolul 148 alineatul (5),
               
            
                  —
               
               
                  având în vedere proiectul de standarde tehnice de reglementare prezentat la 18 iunie 2020 de Autoritatea europeană de supraveghere (Autoritatea Bancară Europeană) (ABE) în conformitate cu articolul 10 alineatul (1) din Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (2);
               
            
                  —
               
               
                  având în vedere articolul 111 alineatul (6) din Regulamentul său de procedură,
               
            
                  —
               
               
                  având în vedere recomandarea de decizie a Comisiei pentru afaceri economice și monetare,
               
            
                  —
               
               
                  având în vedere că nicio obiecție nu a fost ridicată în termenul prevăzut la articolul 111 alineatul (6) liniuțele a treia și a patra din Regulamentul său de procedură, termen care a expirat la 18 mai 2021,
               
            
                  A.
               
               
                  întrucât, în conformitate cu CRD, ABE trebuia să prezinte un proiect de regulament delegat până la 28 decembrie 2019; întrucât ABE a publicat proiectul la 18 iunie 2020; întrucât, în proiectul său de regulament delegat, Comisia a făcut anumite modificări care vizează modul de redactare a proiectului prezentat de ABE, iar ABE a confirmat, la 16 decembrie 2020, că respectivele modificări nu constituie o modificare a conținutului tehnic sau juridic al proiectului, astfel cum a fost aprobat de Consiliul supraveghetorilor ABE și că, prin urmare, nu va formula obiecții cu privire la decizia Comisiei de a proceda la adoptarea proiectului, inclusiv a modificărilor respective, fără a solicita un aviz formal al ABE;
               
            
                  B.
               
               
                  întrucât regulamentul delegat a fost afectat de negocierile privind Directiva (UE) 2021/338 a Parlamentului European și a Consiliului din 16 februarie 2021 de modificare a Directivei 2014/65/UE în ceea ce privește cerințele în materie de informații, guvernanța produselor și limitele pozițiilor, precum și a Directivelor 2013/36/UE și (UE) 2019/878 în ceea ce privește aplicarea acestora în cazul firmelor de investiții, pentru a contribui la redresarea în urma crizei provocate de COVID-19 (3), care a fost publicată la 26 februarie 2021 și a revizuit mandatul conferit ABE, pentru a se asigura că firmele de investiții care intră în prezent sub incidența CRD și cărora li se vor aplica, până la 26 iunie 2021, dispozițiile Directivei (UE) 2019/2034 a Parlamentului European și a Consiliului din 27 noiembrie 2019 privind supravegherea prudențială a firmelor de investiții și de modificare a Directivelor 2002/87/CE, 2009/65/CE, 2011/61/UE, 2013/36/UE, 2014/59/UE și 2014/65/UE (4) (IFD), nu vor trebui să respecte dispozițiile regulamentului delegat, deoarece urmează să fie adoptat un regulament delegat separat în temeiul IFD, care va fi aplicabil respectivelor firme de investiții; întrucât perioada de control pentru regulamentul delegat urmează să se încheie la 25 iunie 2021;
               
            
                  C.
               
               
                  întrucât regulamentul delegat ar trebui să intre în vigoare de urgență pentru a asigura claritatea și certitudinea juridică de care au nevoie autoritățile competente și instituțiile de credit pentru a identifica în mod corespunzător entitățile care își asumă riscuri substanțiale pe baza cadrului CRD care a intrat în vigoare la 28 decembrie 2020;
               
            
               
                  1.
               
               
                  declară că nu formulează obiecții la regulamentul delegat;
               
            
               
                  2.
               
               
                  încredințează Președintelui sarcina de a transmite prezenta decizie Consiliului și Comisiei.
               
            
         (1)  JO L 176, 27.6.2013, p. 338.
      
         (2)  JO L 331, 15.12.2010, p. 12.
      
         (3)  JO L 68, 26.2.2021, p. 14.
      
         (4)  JO L 314, 5.12.2019, p. 64.